อยากทราบว่ามีผลกระทบอะไรกับครรภ์ไหม ยังไม่ได้ไปฝากครรภ์ กลัวเขาถามว่าประจำเดือนครั้งล่าสุดมาเมื่อไหร่ ควรตอบว่ายังไงคะ ตรวจเองขึ้น2ขีดจะไม่หาก็ไม่แน่ใจ กลัวๆ แต่ตอนนี้แพ้ท้องหนักมากค่ะ กินอะไรไม่ได้ อ้วกตลอด ขอคำแนะนำหน่อยนะคะ
สวัสดีค่ะ Nithiporn,หากประจำเดือนไม่มา และได้ตรวจหาการตั้งครรภ์แล้วพบขึ้น 2 ขีด ก็แสดงว่ามีการตั้งครรภ์เกิดขึ้น เมื่อมีการตั้งครรภ์แล้ว ควรรีบหาเวลาไปฝากครรภ์โดยเร็ว เพื่อให้การตั้งครรภ์เป็นไปอย่างปลอดภัยค่ะ สำหรับเรื่องประจำเดือนนั้น หากจำไม่ได้ว่ามาครั้งสุดท้ายเมื่อไหร่ แพทย์จะเป็นผู้ประเมินอายุครรภ์จากการตรวจด้วยอัลตราซาวด์ให้เองค่ะ ดังนั้นจึงไม่จำเป็นต้องกังวลในเรื่องนี้ส่วนอาการแพ้ท้องมักเริ่มพบได้ตั้งแต่สัปดาห์ที่ 4 ของการตังครรภ์ และพบมากในช่วงสัปดาห์ที่ 6 อาการได้แก่ พะอืดพะอม คลื่นไส้อยากจะอาเจียน หรือมีอาเจียนร่วมด้วย อ่อนเพลีย วิงเวียนเหนื่อยง่าย เบื่ออาหาร อาการมักจะรุนแรงสุดในช่วงสัปดาห์ที่ 8-9 และจะค่อยๆ ดีขึ้นเมื่ออายุครรภ์มากกว่า 3 เดือนการบรรเทาอาการแพ้ท้อง ได้แก่- ทานอาหารที่ย่อยง่ายงดอาหารทอด อาหารมันๆ และอาหารรสจัด เน้นอาหารที่มีโปรตีนและวิตามินบี 6 สูงเช่น ข้าวที่ไม่ขัดสี ข้าวโอ๊ต ปลา ไข่ ถั่วเหลือง ถั่วลิสง มันฝรั่ง แคนตาลูป กะหล่ำปลี เป็นต้น- ทานครั้งละน้อยแต่บ่อยครั้ง เนื่องจากอาการแพ้ท้องมักเกิดขึ้นในช่วงท้องว่าง-ทานอาหารที่อุณหภูมิห้องหรืออาหารเย็นมากกว่าอาหารร้อน เนื่องจากกลิ่นของอาหารร้อนๆ จะกระตุ้นการอาเจียนได้มากกว่าแต่หากเป็นน้ำดื่มควรเป็นน้ำอุ่่นค่ะ- ดื่มน้ำให้เพียงพอ โดยจิบน้ำบ่อย ๆ ระหว่างวันการจิบน้ำขิงอุ่น ๆ อาจช่วยลดอาการแพ้ท้องได้ หากมีอาเจียนมากอาจดื่มน้ำเกลือแร่เสริม- มีผลไม้บางชนิดที่อาจช่วยลดอาการแพ้ท้อง ได้ เช่น สับปะรด กล้วย- พักผ่อนให้เพียงพอ ไม่นอนดึก- อาการแพ้ท้องส่วนใหญ่มักเกิดขึ้นในตอนเช้า ดังนั้นอย่าเพิ่งรีบลุกออกจากเตียงทันทีหลังตื่นนอน เพราะจะทำให้คลื่นไส้ได้ง่ายดั-กลิ่นหอมจากธรรมชาติบางกลิ่นสามารถช่วยลดอาการแพ้ท้องได้ เช่น กลิ่นหอมจากน้ำมันหอมระเหยเปปเปอร์มินต์ หากนำน้ำมันหอมระเหยชนิดไว้ในห้องนอนเวลากลางคืนก็จะช่วยบรรเทาอาการแพ้ท้องในเช้าของวันถัดมาได้- หาอะไรทำเพลิน ๆ พูดคุยกับเพื่อน หรืออยู่กับสิ่งที่ชอบ เพื่อผ่อนคลายความเครียดและลืมความรู้สึกคลื่นไส้หรือพะอืดพะอม เพราะอาการแพ้ท้องส่วนหนึ่งจะมีสาเหตุมาจากเรื่องของอารมณ์และจิตใจ- ทานวิตามินบี 6 เสริมหากมีอาการแพ้ท้องรุนแรง เช่น อาเจียนมากจนทานอาหารไม่ได้หรือหรือดื่มน้ำได้น้อย ควรพบแพทย์เพื่อรักษาโดยการใช้ยาช่วยค่ะ